|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТел.: +381 21 487 46 77livia.bata@vojvodinа.gov.rs  |
|  | ЧИСЛО: 000151141 2024 09427 005 000 000 001 | ДАТУМ: 29.1.2024. року |
|  |  |  |

На основи члена 6. пасус 1. Покраїнскей скупштинскей одлуки о додзeльовaню буджeтних срeдствох орґаном и орґанизацийом у чиєй ше роботи службено хаснує язики и писма националних меншинох – националних заєднїцох («Службени новини АПВ», число 14/15) у вязи зоз членом 11, 12, 23. пасус 4, 25. и 26. Покраїнскей скупштинскей одлуки о буджету Автономней покраїни Войводини за 2024. рок («Службeни новини АПВ», число 45/2023) и члена 3. пасус 1. и члена 4. пасус 1. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци орґаном и орґанизацийом у чиєй ше роботи службено хаснує язики и писма националних меншинох – националних заєднїцох («Службени новини АПВ», число 7/2023), Покраїнски секретарият за образованє, предписаня, управу и национални меншини – национални заєднїци, розписує

**К О Н К У Р С**

**за додзельованє буджетних средствох орґаном и орґанизацийом у Автономней покраїни Войводини у чиєй ше роботи службено хаснує язики и писма националних меншинох – националних заєднїцох**

**за 2024. рок**

**Средства у суми 10.000.000,00 динари** ше додзелює з цильом унапредзoваня витворйованя права на службене хаснованє язикох и писмох националних меншинох – националних заєднїцох у Автономней покраїни Войводини.

**Право участвовац на конкурсу маю:**

* орґани єдинкох локалней самоуправи зоз териториї Автономней покраїни Войводини, у хторих зоз статутом городу, односно општини утвердзене службене хаснованє язикох и писмох националних меншинох – националних заєднїцох на цалей териториї єдинки локалней самоуправи або у населєних местох на їх териториї;
* месни заєднїци на териториї городох и општинох зоз алинеї єден;
* други орґани, орґанизациї, служби и установи, хаснователє буджетних средствох, хтори маю шедзиско на териториї локалней самоуправи або хтори окончую дїялносц на териториї локалней самоуправи, зоз алинеї єден.

**Средства ше додзелює** за финансованє, односно учасц у финансованю:

* трошкох виробку и поставяня таблох зоз назву орґанох и орґанизацийох, назву населєних местох и других ґеоґрафских назвох на драгових напрямох, назву улїцох и площох, як и других информацийох и спозореньох за явносц хтори виписани и на язикох националних меншинох – националних заєднїцох хтори ше службено хаснує у општини, городзе або населєним месце;
* за друкованє двоязичних або вецейязичних формуларох, службених глашнїкох и других явних публикацийох;
* за розвой системи електронскей управи за роботу у условийох вецейязичносци.

**Висину средствох** за додзельованє ше утвердзує на основи тих критериюмох:

* числа язикох и писмох националних меншинох – националних заєднїцох хтори ше службено хаснує на цалей териториї општини, городу або населєного места;
* процентуалней учасци припаднїкох националних меншинох – националних заєднїцох чийо ше язики и писма службено хаснує у вкупним чишлє жительства по урядових податкох Републичного заводу за статистику, на основи остатнього попису жительства;
* вкупни материялни трошки яки потребни за реализацию активносцох;
* иснованє других жридлох финансованя активносцох;
* континуитету у финансованю активносцох од Секретарияту, односно чи ше средства вимага перши раз;
* иснованє наложених або препоручених мирох за унапредзенє активносцох на унапредзеню вецейязичносци од инспекцийних службох;
* иснованє потвердзеня од националного совиту националней меншини о значносци финансованя активносцох.

Конкурсну документацию мож превжац од 29.1.2024. року у просторийох Секретарияту або найсц на веб-адреси Секретарияту [www.puma.vojvodina.gov.rs](http://www.puma.vojvodina.gov.rs).

**Термин за подношенє приявох на конкурс по** 23. фебруар 2024. **року**.

Конкурсну документацию мож превжац у просторийох Секретарияту або на веб-адреси Секретарияту: www.puma.vojvodina.gov.rs.

Прияви на конкурс ше подноши лєм на конкурсних формуларох Секретарияту, на сербским язику або на язику националней меншини – националней заєднїци хтори ше службено хаснує у орґанох Автономней покраїни Войводини.

Прияви ше подноши:

1. особнє з придаваньом писарнїци покраїнских орґанох управи у Новим Садзе;
2. по пошти на адресу:

Покраїнски секретарият за образованє, предписаня, управу и национални меншини – национални заєднїци – Булевар Михайла Пупина 16, 21000 Нови Сад

ЗА КОНКУРС – ДОДЗЕЛЬОВАНЄ БУДЖЕТНИХ СРЕДСТВОХ ОРҐАНОМ И ОРҐАНИЗАЦИЙОМ У АВТОНОМНЕЙ ПОКРАЇНИ ВОЙВОДИНИ У ЧИЄЙ ШЕ РОБОТИ СЛУЖБЕНО ХАСНУЄ ЯЗИКИ И ПИСМА НАЦИОНАЛНИХ МЕНШИНОХ – НАЦИОНАЛНИХ ЗАЄДНЇЦОХ ЗА 2024. РОК

Прияви хтори ше доручи особнє або по пошти ше обовязно доручує и у електронскей форми у скенираним – ПДФ формату, як и у word-формату, прейґ апликациї Секретарияту <http://185.166.125.155/konkursi/>, з вибераньом одвитуюцого явного конкурсу на хтори ше одноши приява.

Прияви на конкурс ше доручує **у двох прикладнїкох з двома виявами** хтори оверела и подписала овласцена особа подношителя прияви, кед же ше конкурує по єдней основи, а кед ше источашнє конкурує и по вецей основох, прияви ше доручує у двох прикладнїкох по каждей основи, з истим числом оверених виявох.

Нєт огранїченя у чишлє приявох яки може поднєсц єден подношитель. У случаю вецей приявох єдного подношителя, кажда приява истого подношителя муши буц послата як окремна посилка, односно за кажду наменку ше подноши окремну прияву и обовязно доручує окремни скенирани документ (адресовани на назву подношителя и наменку).

Нє будзе ше розпатрац нєблагочасни або нєподполни прияви, при хторих нєдостаток нє одстранєни по указованю, як анї прияви хтори ше нє одноша на з конкурсом предвидзени наменки або хтори поднєсли нєовласцени особи.

Секретарият по Конкурсу софинансує лєм активносци хтори ше реализує у периодзе од дня розписованя конкурсу по 31.12.2024. року.

Поступок конкурсу запровадзує Комисия за розпатранє приявох хтору формує покраїнски секретар. Комисия по розпатраню поднєшених приявох составя лїстину вреднованя и ранґованя приявох на конкурс и доручує ю покраїнскому секретарови.

О додзельованю средствох хасновательох по запровадзеним поступку одлучує покраїнски секретар з Ришеньом хторе конєчне. **Ришенє о додзельованю средствох ше обявює на интернет-боку Секретарияту.**

Додатни информациї о явним конкурсу мож достац у Секретарияту, на число телефона: 021/ 487 4677, по е-пошти: livia.bata@vojvodina.gov.rs або на интернет-боку Секретарияту на адреси: www.puma.vojvodina.gov.rs.

Покраїнски секретар,

Жолт Сакалаш, с.р.